पुलिस का दावा है कि जयश्रीगिरी के घर पर छापा मार कर उसने एक करोड़ 26 लाख रुपये कैश और करीब ढाई किलो सोना बरामद किया है। पुलिस जयश्रीगिरी को हिरासत में लेकर पूछताछ कर रही है। साध्वी के खिलाफ कार्रवाई एक व्यापारी प्रितेश शाह की शिकायत पर हुई है। कारोबारी का आरोप है कि साध्वी ने उसकी दुकान से पांच करोड़ का सोना उधार लेकर डकारने की कोशिश की है। अपना पैसा मांगने पर उसे जान से मारने की धमकी दी जा रही है।